Volkoring-en-hawermout-koekies | SARIE
9 Junie 2009
(sowat 20 koekies van 8 cm)
150 g (250 ml) volkoringmeel
240 g (750 ml) hawermout
100 g (110 ml) botter
65 g (80 ml) bruinsuiker
60 ml gouestroop
Verhit jou oond tot 180 °C. Plaas volkoringmeel in ’n mengbak. Kap hawermout fyner in jou voedselverwerker en voeg by die meel. Vryf botter in die meelmengsel tot dit soos broodkrummels lyk. Voeg suiker by en meng goed. Verhit gouestroop en melk saam tot dit goed gemeng is. Laat effens afkoel voor jy dit by die meelmengsel gooi. Knie die mengsel goed. Rol deeg dun uit op ’n meelbestrooide oppervlak. Gebruik ’n 8 cm-koekie-uitdrukker om koekies uit te druk. (Jy kan ’n kleiner uitdrukker ook gebruik.) Plaas koekies op ’n bakplaat uitgevoer met bakpapier. Bak vir 10 minute. Laat eers effens op die bakplaat afkoel voor jy die koekies afhaal.
LEES NÓG Tiramisu-frambooskoek
Dié Italiaanse nagereg bestaan uit sponsbeskuitjies wat in koffie gedoop is en dan in lae gepak word met ’n vulsel van mascarpone-kaas tussenin. Ek het dit omskep in ’n tiramisu-frambooskoek wat ideaal is vir spesiale geleenthede. Maak dit die vorige dag om seker temaak die koek stol goed.